Vilhelm Moberg

Karl Artur Vilhelm Moberg (20. august 1898 Lõuna-Småland – 8. august 1973 Grisslehamn) oli rootsi kirjanik.

Tema tuntuim suurteos on neljaosaline "Väljarändajate romaan" ("Utvandrarromanen"), milles ta käsitleb rootslaste väljarännet Ameerikasse 1850. aastail. Selle teema jaoks tutvus ta põhjalikult rootslaste arhiividega USA-s ning seda sarja on saatnud Skandinaavia raamatuturu suurim müügiedu. 1950. aastate lõpuks oli sarja kõigi köidete kogutiraaž jõudnud miljoni eksemplarini. Anu Saluäär. Vilhelm Moberg ja väljarändajad. Järelsõna romaanile "Viimane kiri Rootsi". Tallinn, 2009 

Väljarändajate romaanisarja põhjal on Rootsis aastail 1971–1972 valminud Jan Troelli kaheosaline film, kus peaosi mängisid Liv Ullmann ja Max von Sydow. Romaanisarja aineil on Benny Andersson ja Björn Ulvaeus kirjutanud 1995. aastal muusikali "Duvemåla Kristina" ("Kristina från Duvemåla").

Tänapäevalgi on paljud rootslased huvitatud piirkondadest, kuhu nende sugulased olid välja rännanud, ning tutvumisest Vilhelm Mobergi romaanisarja tegevuspaikadega. Anu Saluäär. Rändamisest ja väljarändamisest. Loomingu Raamatukogu 2007, nr 28-29 

Raamatud eesti keeles
"Naine" (näidend), 1939 ("Hustrun", 1929).
"Kohtunik" (näidend), 1981 ("Domaren", 1957). Tõlkinud Arnold Ravel
"Ratsuta täna öösel!", 1983 ("Rid i natt!", 1941). Tõlkinud Marje Pedajas
"Mehenaine", 1986 ("Mans kvinna", 1933). Tõlkinud Anu Saluäär
"Sulle antud elupäevad", 1987 ("Din stund på jorden", 1963). Tõlkinud Anu Saluäär
"Väljarändajad", 2002 ("Utvandrarna", 1949). Tõlkinud Anu Saluäär
"Sisserändajad", 2005 ("Invandrarna", 1952). Tõlkinud Anu Saluäär
"Asunikud", 2007 ("Nybyggarna", 1956). Tõlkinud Anu Saluäär
"Viimane kiri Rootsi", 2009 ("Sista brevet till Sverige", 1959). Tõlkinud Anu Saluäär

Viited

Kategooria:Rootsi kirjanikud
Kategooria:Sündinud 1898
Kategooria:Surnud 1973
Kategooria:Stockholmi Põhjakalmistule maetud